PIB Headquarters
कोविड-19 पर पीआईबी का बुलेटिन
- टीका उत्सव के तीसरे दिन में प्रवेश करने के साथ देश में लगाए गए कोविड-19 टीकों की कुल संख्या आज 10.85 करोड़ से अधिक हो गई।
- देश की रिकवरी दर 89.51% है
- 13 राज्यों/केंद्र शासित प्रदेशों ने बीते 24 घंटे मे कोविड से एक भी मृत्यु दर्ज नहीं की
- राष्ट्रीय नियामक ने आपातकालीन स्थितियों में स्पूतनिक-v वैक्सीन के सीमित प्रयोग को मंजूरी दी
#Unite2FightCorona
#IndiaFightsCorona
भारत लगातार सर्वाधिक दैनिक औसत टीके लगा रहा है। पिछले 24 घंटों में 40 लाख से अधिक टीकों के साथ भारत का कुल टीकाकरण कवरेज 10.85 करोड़ से अधिक हो गया है।
टीका उत्सव के तीसरे दिन के साथ देश में कोविड 19 टीके की दी गई खुराक की संख्या10.85 करोड़ से अधिक हो गई है।
- पिछले 24 घंटे में 40 लाख से ज्यादा वैक्सीन दी गईं।
- भारत के कुल सक्रिय मामले 12,64,698 पर पहुंच गए हैं। ये अब देश के कुल संक्रमित मामलों का 9.24 प्रतिशत हैं। पिछले 24 घंटे में कुल सक्रिय मामलों में शुद्ध रूप से 63,689 मामलों की बढ़त दर्ज हुई है।
- 5 राज्यों महाराष्ट्र, छत्तीसगढ़, कर्नाटक, उत्तर प्रदेश और केरल में कुल मामले देश के कुल मामलों का 68.85% हिस्सा हैं। देश के कुल सक्रिय मामलों में अकेले महाराष्ट्र की 44.78 प्रतिशत की भागेदारी है।
- भारत की कुल रिकवरी आज 1,22,53,697 पर पहुंच चुकी है। राष्ट्रीय रिकवरी दर 89.51प्रतिशत है।
- पिछले 24 घंटों में 97,168 रिकवरी दर्ज की गई।
- पिछले 24 घंटों में 879 मौतें दर्ज की गईं।
- 13 राज्यों/केंद्रशासित राज्यों ने पिछले 24 घंटों में कोविड-19 से एक भी मौत दर्ज नहीं की है। ये राज्य हैं- जम्मू एवं कश्मीर , असम, लद्दाख , दमन एवं दीव तथा दादर नागर हवेली, त्रिपुरा, मेघालय, सिक्किम, नगालैंड, मिजोरम, मणिपुर, लक्षद्वीप, अंडमान एवं निकोबार द्वीप समूह तथा अरुणाचल प्रदेश।
For details:
केंद्र ने घरेलू इस्तेमाल के लिए उपलब्ध वैक्सीन के विकल्प बढ़ाने के लिए अन्य देशो में ईयूए प्राप्त विदेश में तैयार कोविड 19 वैक्सीन को आपातकालीन मंजूरी देने की प्रक्रिया तेज कर दी है, जिससे टीकाकरण का कवरेज और रफ्तार बढ़ाई जा सके।
महामारी से लड़ने के लिए उपलब्ध वैक्सीन के विकल्प बढ़ाने के साथ साथ घरेलू टीकाकरण कार्यक्रम की रफ्तार और कवरेज बढ़ाने पर डॉ वी के पॉल, सदस्य  नीति आयोग की अध्यक्षता में कोविड -19 के टीकाकरण प्रबंधन पर राष्ट्रीय विशेषज्ञ दल  की 11 अप्रैल 2021 को संपन्न हुई 23 बैठक में चर्चा की गई थी। एनईजीवीएसी ने व्यापक विचार विमर्श के बाद सिफारिश की कि कोविड 19 की ऐसी वैक्सीन जिसे विदेश में विकसित और निर्माण किया जा रहा है और जिन्हें यूएसएफडीए, ईएमए, यूके एमएचआरए, पीएमडीए जापान या डब्लूएचओ में सूचीबद्ध  के द्वारा सीमित इस्तेमाल के लिए आपातकालीन मंजूरी मिल चुकी हो, को न्यू ड्रग्स एंड क्लिनिकल ट्रायल नियम 2019 की दूसरी अनुसूची के तहत अनुमोदित स्थानीय क्लिनिकल परीक्षण करने की जगह अनुमति के पश्चात समानान्तर ब्रिजिंग क्लिनिकल परीक्षण की आवश्कता की अनिवार्यता के साथ भारत में आपातकालीन इस्तेमाल के लिए मंजूरी दी जा सकती है। केंद्र सरकार ने उचित विचार विमर्श के बाद एनईजीवीसी की सिफारिशों को मान लिया। इस फैसले से इन विदेशी वैक्सीन तक पहुंच तेज होगी और बल्क ड्रग सामग्री के आयात सहित आयात को प्रोत्साहन मिलेगा, घरेलू भंडार और उत्पाद तैयार करने की क्षमता का अधिकतम इस्तेमाल होगा, जो बदले में वैक्सीन निर्माण क्षमता और देश में वैक्सीन की उपलब्धता को बढ़ाएगा।
For details:
राष्ट्रीय नियामक ने आपातकालीन स्थितियों में स्पुतनिक-V वैक्सीन के सीमित उपयोग की अनुमति दी
एसईसी ने रूस में शर्तों/ प्रतिबंधों के साथ इस वैक्सीन को स्वीकृति की भी समीक्षा कीI समिति ने यह पाया कि भारत में हुए अध्ययनों के बाद कम्पनी द्वारा उपलब्ध कराए गए सुरक्षा एवं प्रतिरक्षाजनत्व  आंकड़े रूस से चरण III के चिकित्सकीय परीक्षणों के अन्तरिम आंकड़ों से मेल खाते हैंI इन सब पर विस्तृत विचार-विमर्श के बाद एसईसी ने आपातकालीन स्थितियों में इस वैक्सीन को सीमित उपयोग के लिए अनुमति जारी की जो विभिन्न नियामक प्रावधानों को मानने के बाद ही अनुमन्य होगीI यह वैक्सीन ≥ 18 वर्ष या उससे अधिक आयु के व्यक्तियों में कोविड-19 संक्रमण को रोकने के लिए कारगर हैI इस टीके की 0.5 मिलीलीटर की दो इंट्रामस्कुलर खुराकें इंजेक्शन के माध्यम से 21 दिन के अंतराल पर दी जाएंगी I I इस टीके  का भंडारण -18 डिग्री  सेल्सियस तापमान पर ही किया जा सकेगाI इस टीके के दो  घटक I और II हैं जिनकी अदला-बदली नहीं हो सकतीI हर पहलू पर सावधानीपूर्वक विचार करने के बाद भारतीय औषध महानियंत्रक ने विषय विशेषज्ञ समिति  की सिफारिशों को स्वीकार कर लिया है। अब मैसर्स डीआरएल इस टीके का भारत में आयात करेगी I
For details :
विज्ञान एवं प्रौद्योगिकी मंत्रालय के जैव प्रौद्योगिकी विभाग ने घोषणा की है कि उसने भारत के अपनी तरह के पहले कोविड-19 टीके –एचजीसीओ19 के क्लीनिकल अध्ययन के लिए अतिरिक्त राशि मंज़ूर की है। इस टीके का विकास पुणे स्थित जैव प्रौद्योगिकी कंपनी जिनोवा बायोफार्मास्यूटिकल्स लिमिटेड कर रही है । कंपनी को यह अतिरिक्त राशि मिशन कोविड सुरक्षा के तहत मंज़ूर की गई है । यह भारत के कोविड टीका विकास मिशन के रूप में डीबीटी के समर्पित बायोटेक्नोलॉजी इंडस्ट्री रिसर्च एसिस्टेंस काउंसिल  के समर्पित मिशन इंप्लीमेंटेशन यूनिट का मिशन है। मिशन कोविड सुरक्षा के तहत कोविड 19 टीके के विकास के लिए पसंद की अभिव्यक्ति के आग्रह  के तहत प्राप्त आवेदनों के कई दौर के मूल्यांकन के बाद इस कंपनी को यह राशि मंजूर की गई है। डीबीटी शुरूआत से ही जिनोवा का साथ दे रही है । उसीने जिनोवा के एमआरएनए आधारित नई पीढ़ी के टीके एचजीसीओ19 के निर्माण के लिए मंच स्थापित करने के लिए प्रारंभिक धन की व्यवस्था की थी। जिनोवा ने अमेरिका की एचडीटी बायोटैक कॉरपोरेशन के साथ मिलकर कोविड-19 एमआरएनए टीके –एचजीसीओ19 का विकास किया है। एचजीसीओ19 पहले चरण में ही वानर जाति और चूहा गिलहरी आदि में सुरक्षा , प्रतिरोधक क्षमता के विकास,एंटीबॉडी की सक्रियता को बेअसर करने जैसे परिणाम दर्शा चुका है। चूहों तथा वानर जातियों में एंटीबॉडी प्रतिक्रिया को बेअसर करने की तुलना कोविड -19 के रोगियों के उपशमक सीरम से की जा सकती है। जिनोवा औषध एवं सौंदर्य प्रसाधन नियम-2019 के तहत दो प्री क्लीनिकल टॉक्सिसिटी परीक्षण पूरे कर चुका है ताकि यह स्थापित कर सके कि टीका सुरक्षित है और इस आधार पर उसे जैनेटिक मैनिपुलेशन समीक्षा समिति और भारत सरकार के औषध महाप्रबंधक कार्यालय  से क्लीनिकल परीक्षण करने की नियामक स्वीकृति भी मिल गई है।.
For details:
पीआईबी के क्षेत्रीय कार्यालयों से प्राप्त जानकारी
महाराष्ट्र: महाराष्ट्र में जिला योजना समिति की 30 प्रतिशत धनराशि का इस्तेमाल कोरोना से सुरक्षा उपायों के लिए चरणों में इस्तेमाल करने की अनुमति दी जाएगी। उपमुख्यमंत्री अजित पवार ने कहा कि कोरोना से संक्रमित मरीजों की बढ़ती संख्या स्वास्थ्य तंत्र पर दबाव डाल रही है। फिर भी पूरा तंत्र युद्ध स्तर पर काम कर रहा है। उन्होने कहा कि अगला पखवाड़ा कोरोना के खिलाफ लड़ाई में काफी अहम है।.उन्होने साथ ही कहा कि उपचार के लिए आवश्यक बिस्तरों की संख्या बढ़ाई जा रही है। सरकार निजी अस्पतालों में बिस्तर ले रही है। ऑक्सीजन की आपूर्ति को सुधारने के लिए कदम उठाए जा रहे हैं।माननीय उपमुख्यमंत्री ने कहा जिला कलेक्टरों को रेमेडिसिविर इंजेक्शन, जो कि कोरोना मरीज के इलाज में मददगार है के वितरण पर नियंत्रण के शक्तियां दी गई हैं। इसके साथ ही उन्होने कहा कि रेमेडिसिविर इंजेक्शन की बिक्री में गड़बड़ी रोकने के लिए इनकी खुदरा बिक्री पर प्रतिबंध लगा दिया गया है। सोमवार को 51751 और लोगों के कोरोना संक्रमित होने के साथ महाराष्ट्र में नए मामलों में हल्की गिरावट दर्ज की गई, जिससे कुल संख्या 34,58,996 पर पहुंच गई। राज्य में 258 और मृत्यु दर्ज की गई जिससे मृतकों की कुल संख्या बढ़कर 58245 पर पहुंच गई। राज्य में रिकवरी दर 81.94 प्रतिशत जबकि मामलों की मृत्यु दर 1.68 प्रतिशत पर है। राज्य में फिलहाल 5,64,746 सक्रिय मामले हैं। मुंबई में कोविड 19 के 6893 नए मामले दर्ज हुए हैं, जिसके कुल मामले 5,27,391 पर पहुंच गए हैं। वायरस की वजह से शहर में में 43 मृत्यु भी दर्ज हुईं।
गुजरात: गुजरात ने सोमवार को रिकॉर्ड 6021 नए मामले और कोविड 19 की वजह से 55 मृत्यु दर्ज की हैं। अब तक संक्रमित होने वाले लोगों की कुल संख्या बढ़कर 3,53,516 हो गई है। सबसे ज्यादा 1907 नए मामले अहमदाबाद शहर से दर्ज किए गए हैं, जबकि सूरत में 1174 नए मामले दर्ज हुए हैं। फिलहाल यहां 30,680 सक्रिय मरीज हैं। मुख्यमंत्री विजय रूपाणी ने अप्रैल और मई में सभी तरह के सार्वजनिक उत्सव जिसमें धार्मिक उत्सव भी शामिल हैं, पर पूर्ण प्रतिबंध का ऐलान किया है।उन्होने कहा कि अब केवल 50 लोगों को ही शादी समारोह में शामिल होने की अनुमति होगी। सभी धार्मिक स्थलों से कहा गया है कि वो 30 अप्रैल तक लोगों के प्रवेश पर रोक लगा दें। आवश्यक सेवाओं को छोड़कर सभी सरकारी, अर्ध सरकारी, सार्वजनिक क्षेत्र और निजी क्षेत्र के कार्यालयों को 50 प्रतिशत कर्मचारियों या एक दिन छोड़कर एक दिन कार्य के आधार पर काम करने की अनुमति दी जाएगी। गुजरात सरकार ने केंद्र से आग्रह किया है कि वो अहमदाबाद के जीएमडीसी सामुदायिक भवन में 900 बिस्तरों वाले डीआरडीओ कोविड अस्पताल की शुरुआत करे।
राजस्थान: राज्य में वायरस के संक्रमण के मामलों और उनसे होने वाली मृत्यु में तेज उछाल से कोविड-19 रिकवरी दर 1 फऱवरी के 98.5 प्रतिशत से गिरकर 89.3% पर पहुंच गई है। सोमवार को राज्य में 25 लोगों की मृत्यु हुई है, जोकि एक दिन का अब तक का सबसे ऊंचा स्तर है। 5,771 लोगों के कोरोना संक्रमित निकलने से लगातार 5वें दिन राज्य ने कोविड-19 मामलों में एक दिन की रिकॉर्ड तेजी भी दर्ज की है, जिससे कुल संख्या बढ़कर 3,69,564 हो गई है। कोविड की दूसरी लहर की पकड़ ढीली न होने से अप्रैल के 12 दिनों में 133 लोग अपनी जान गंवा चुके हैं। 24 घंटे में 13.9% के उछाल के साथ सक्रिय मामले 36441 के नए उच्च स्तर तक पहुंच गए हैं। साथ ही रिकवरी दर भी 7 महीने में पहली बार 90 प्रतिशत से नीचे पहुंच गई है। सोमवार को ये 89.34% के स्तर पर थी। सोमवार को 5771 नए मामले दर्ज किए गए। जयपुर, जोधपुर, उदयपुर, कोटा, अलवर, भीलवाड़ा और डूंगरपुर जिले संक्रमण से सबसे ज्यादा प्रभावित हैं। राजस्थान सोमवार को कोविड 19 के प्रमुख पड़ाव पर पहुंचा, जब दी जा चुकी कोरोना वैक्सीन खुराकों की संख्या 1 करोड़ को पार कर गई। जो कि राज्यों में दूसरा सबसे अधिक आंकड़ा है। राजस्थान के स्वास्थ्य मंत्री ने जानकारी दी कि पिछले 4 दिनो में रोजाना 4.70 लाख लोगों को वैक्सीन दी गई है। कोविड प्रोटोकॉल तोड़ने वालों के खिलाफ सख्त कदम उठाए जा रहें हैं। कई व्यवसायिक प्रतिष्ठानों को सील कर दिया गया है। माध्यमिक शिक्षा निदेशालय बीकानेर के दिशा निर्देशों के अनुसार सरकारी स्कूलों के छठी और सातवीं कक्षा के छात्रों को अगली कक्षाओं में बिना परीक्षा के पदोन्नत किया जाएगा। जिला प्रशासन ने कहा है कि मामलों में उछाल की वजह से गुरुवार को जयपुर में गणगौर उत्सव पर कोई शोभायात्रा नहीं निकाली जाएगी। पर्यटन मंत्रालय जो जयपुर में मुख्य शोभायात्रा का आयोजिन करता है, करीब 2 हफ्ते पहले ही समारोह को रद्द कर चुका है। प्रशासन ने लोगों को सलाह दी है कि वो दिशानिर्देशों को मानते हुए उत्सव को मनाएं।
मध्यप्रदेश: एमपी ने पिछले 24 घंटों के दौरान कोविड सकारात्मक मामलों में बड़ी उछाल दर्ज की है। दर्ज किए गए 6489 मामलों में से भोपाल के मामले आश्चर्यजनक रूप से 1456, इंदौर के 923, ग्वालियर के 497 और जबलपुर के 469 थे। इसी अवधि में 37 मृत्यु भी दर्ज की गईं। सकारात्मकता की दर भी उछल कर भोपाल में 28 प्रतिशत और प्रदेश भऱ में 16.9 प्रतिशत पर पहुंच गई ।.तेजी से फैलती महामारी को देखते हुए भोपाल में तुरंत प्रभाव से कोराना कर्फ्यू लागू किया गया है जो 19 अप्रैल तक प्रभावी रहेगा। एमपीबीएसई परीक्षाओं के भी जून तक स्थगित होने की संभावना है। आवश्यक सेवाओं के लिए कुछ छूट दी गई है। कोविड केयर फैसिलिटी के बेहतर समन्वय के लिए मंत्रियों को जिलों का प्रभार दिया गया है। एक नए बदलाव में श्री आकाश त्रिपाठीने स्वास्थ्य आयुक्त के रूप में श्री संजय गोयल का स्थान लिया है। ऑक्सीजन की उपलब्धता को बढ़ाने के लिए कदम उठाए गए हैं औऱ जरूरतमंदों की चिकित्सा के लिए रेमेडिसिवर की 22000 शीशियां उपलब्ध कराई गई हैं। अगले 3 दिनों में 15 लाख लोगों को वैक्सीन लगा दी जाएगी। एक रिपोर्ट मे कहा गया है कि कुछ अस्पताल कम आपूर्ति के बीच भी 30 प्रतिशत तक कीमती ऑक्सीजन को बर्बाद कर रहे हैं।
छत्तीसगढ़: छत्तीसगढ़ राज्य में कोरोना संक्रमण की वजह से 107 लोगों की मृत्यु हुई है। फिलहाल करीब 99 हजार संक्रमित लोग होम आइसोलेशन या विभिन्न अस्पतालों में अपना इलाज करा रहे हैं। राज्य में कोविड टीकाकरण अभियान भी पूरी तेजी के साथ चल रहा है। छत्तीसगढ़ में सोमवार तक 44,73,200 वैक्सीन दी जा चुकी हैं, 45 साल से ऊपर के करीब 57 प्रतिशत लोगों का टीकाकरण हो चुका है। वहीं छत्तीसगढ़ में स्कूलों के बंद रहने से सरकार ने फैसला किया है कि सभी स्कूली बच्चों को मिड-डे मील योजना के तहत 40 दिनों का राशन दिया जाएगा। रेमेडिसिवर इंजेक्शन की राज्य में आपूर्ति निरंतर जारी है। इंजेक्शन खाद्य एवं औषधि प्रशासन के समन्वय में राज्य के विभिन्न जिलों और अस्पतालों तक पहुंचाए जा रहे हैं। सोमवार को राज्य के अस्पतालों में 9100 रेमेडिसिविर इंजेक्शन की आपूर्ति की गई। नर्सिंग की पढ़ाई करने वाले छात्रों की सेवाएं कोविड 19 मरीजों के उपचार और अन्य चिकित्सीय कार्यों में ली जाएगी। इसके लिए स्वास्थ्य विभाग ने सभी जिलों के मुख्य चिकित्सा और स्वास्थ्य अधिकारी को कहा है कि वो कोविड केयर सेंटर और अस्पतलों में नर्सिंग के छात्रों की सेवाएं सुनिश्चित करने के लिए नर्सिंग स्कूलों और उनके अधीनस्थ संस्थानों के प्रमुखों से संपर्क करें।
गोवा: गोवा ने पूरे देश के साथ अप्रैल 10 से अप्रैल 14 के बीच सामूहिक टीकाकरण अभियान ‘टीका उत्सव’ का ऐलान किया था। अब इसे गोवा में 20 अप्रैल तक बढ़ाया जाएगा। राज्य के स्वास्थ्य विभाग ने केद्र को 1 लाख अतिरिक्त कोविड वैक्सीन खुराक देने का आग्रह किया है। राज्य में एंटी वायरल ड्रग रेमेडिसिविर का उत्पादन करने वाली एजेंसियों को निर्देश दिया गया है कि वो दवा की 5000 यूनिट का स्टॉक रखें जिससे गोवा में दवा का कमी न हो। राज्य के स्वास्थ्य मंत्रालय ने एफडीए टीम को दवा की पर्याप्त मात्रा रखने के निर्देश दिए हैं।
केरल: स्वास्थ्य मंत्री के. के. शैलजा ने बताया कि राज्य को आज केन्द्र से कोविड वैक्सीन की दो लाख अतिरिक्त खुराक हासिल हुई हैं। कोविड-19 के मामलों में बढ़ोतरी के बीच राज्य सरकार ने कई प्रतिबंध फिर से लगा दिए हैं, इसके साथ ही अधिकारियों ने जनता से संभव होने पर अपने सार्वजनिक कार्यक्रम स्थगित करने की अपील की है। अपरिहार्य नहीं होने की स्थिति में, बैठक और अन्य कार्यक्रम तीन हफ्ते तक टाल दिए जाने चाहिए। थ्रिसूर पूरम को किसी रीति रिवाज के बिना और कोविड प्रोटोकॉल का पालन करते हुए मनाया जाएगा; सिर्फ कोविड निगेटिव प्रमाण पत्र वाले वयस्कों को ही पूरम में शामिल होने की अनुमति दी जाएगी। राज्य ने अभी तक 50 लाख टीकाकरण पूरे कर लिए हैं। सोमवार को केरल में कोविड-19 के कुल 5,692 नए मामले दर्ज किए गए। जांच सकारात्मकता दर 12.53 प्रतिशत दर्ज की गई है।
तमिलनाडु: राज्य में सोमवार को लगातार दूसरे दिन कोविड-19 के 6,000 से ज्यादा नए मामले दर्ज किए गए। राज्य में 6,711 मामलों और 19 लोगों की मृत्यु के साथ, मरीजों का कुल आंकड़ा 9,40,145 और मौत का आंकड़ा 12,927 के स्तर पर पहुंच गया। तमिलनाडु में इस दिन 1.6 लाख से ज्यादा लोगों का टीकाकरण भी किया गया। स्वास्थ्य विभाग के आंकड़ों के अनुसार, सोमवार को 1,63,935 लोगों का टीकाकरण किया गया। इनमें से 62,106 लोग 60 वर्ष से ज्यादा उम्र के, 88,210 लोग 45 से 59 वर्ष के बीच के, 9,526 फ्रंटलाइन वर्कर और 4,093 स्वास्थ्य कर्मचारी थे। तमिलनाडु में अभी तक 39,44,005 लोगों का टीकाकरण हुआ था। वस्त्र निर्यात संवर्धन परिषद  ने कोविड मामलों में बढ़ोतरी के मद्देनजर संभावित लॉकडाउन को लेकर चिंता जाहिर की है।
कर्नाटकः स्वास्थ्य विभाग ने सोमवार को कहा, राज्य में कोविड-19 के 9,579 नए मामले दर्ज किए गए और इस बीमारी से 52 लोगों की मृत्यु हो गई, जिससे कुल मामलों की संख्या 10.74 लाख और मरने वालों की संख्या 12,941 हो गई। अकेले बैंगलुरू शहर में ही 6,387 नए मामले सामने आए। वहीं, इस दिन ठीक होने के बाद 2,767 मरीजों को डिस्चार्ज भी कर दिया गया। मुख्यमंत्री बी एस येदियुरप्पा ने सोमवार को कहा कि राज्य सरकार जरूरत पड़ने पर लॉकडाउन लगा सकती है।
आंध्रप्रदेश: राज्य में 33,755 नमूनों के परीक्षण के साथ कोविड संक्रमण के दर्ज मामले 3,263 की नई ऊंचाई पर पहुंच गए, जिससे कुल संक्रमणों का आंकड़ा 9,28,664 के स्तर पर पहुंच गया। राज्य में अब कोविड-19 के 23,155 सक्रिय मामले हैं। राज्य में 2,89,572 जांच प्रति 10 लाख जनसंख्या के हिसाब से अभी तक 1,54,63,146 नमूनों की जांच हो चुकी हैं, जिनमें से 6.01 प्रतिशत की सकारात्मकता दर के साथ 9,28,664 पॉजिटिव मामलों की पहचान हो चुकी है। इसके अलावा, विभिन्न मस्जिद समितियों के प्रतिनिधियों ने विजयवाड़ा में मुस्लिम संयुक्त कार्य समिति के कार्यालय में बैठक की और रमजान के महीने के दौरान मस्जिदों में दिशानिर्देशों के पालन पर चर्चा की, क्योंकि इस दौरान प्रार्थना के लिए बड़ी संख्या में श्रद्धालु मस्जिदों में आते हैं। मस्जिद समितियों के प्रतिनिधियों ने पवित्र महीने के दौरान मस्जिदों में सख्ती से कोविड दिशानिर्देशों के पालन पर सहमति दी। यह महीना 14 अप्रैल से शुरू होगा।
तेलंगानाः हैदराबाद में सोमवार की रात को कोविड की कुल 3.62 लाख खुराक पहुंच गईं। इनमें से, 2 लाख खुराक कोवैक्सीन की हैं और बाकी 1.62 लाख खुराक कोविशील्ड की हैं। राज्य की राज्यपाल श्रीमती तमिलसाई सुंदरराजन ने सोमवार को राज भवन में राज्य स्वास्थ्य विभाग के वरिष्ठ अधिकारियों के साथ राज्य में कोविड के हालात की समीक्षा की। राज्य सरकार द्वारा वायरस की रोकथाम के लिए उठाए गए कदमों पर संतोष जाहिर करते हुए राज्यपाल ने अधिकारियों से आरटी-पीसीआर जांच बढ़ाने के लिए कहा। उन्होंने अधिकारियों से ऐसे क्षेत्रों को माइक्रो कॉन्टेनमेंट जोन घोषित करने का अनुरोध किया है, जहां ज्यादा मामले सामने आ रहे हैं। तेलंगाना में 56 प्रतिशत कोविड मरीजों की उम्र 40 वर्ष से कम होने से संबंधित आधिकारिक आंकड़ों का उल्लेख करते हुए, इंडियन मेडिकल एसोसिएशन ने केन्द्र सरकार से 18 वर्ष से ज्यादा उम्र के सभी लोगों को टीकाकरण कार्यक्रम में शामिल करने की अपील की है।
असमः असम में कोविड-19 वैक्सीन की मांग बढ़ने के साथ, राज्य स्वास्थ्य एवं परिवार कल्याण विभाग ने केन्द्र से वैक्सीन की 19 लाख खुराक तुरंत भेजने की मांग की है। वहीं निजी प्रयोगशालाओं द्वारा राज्य सरकार निर्धारित दरों पर आरटी-पीसीआर जांच करने से इनकार करने पर राज्य में कोविड-19 की जांच क्षमता प्रभावित हुई है। प्रयोगशालाओं के हवाले से कहा जा रहा है कि दर व्यवहार्य नहीं है। 3 अप्रैल के एक आदेश में, राज्य सरकार ने आरटी-पीसीआर जांच के लिए अधिकतम दर 500 रुपये तय कर दी थी। यदि नमूना घर से लिया जाता है तो इसके लिए 700 रुपये लिए जा सकते हैं। आरएटी की लागत 250 रुपये तय की गई थी।
मणिपुरः मणिपुर में कोविड-19 पॉजिटिव मरीजों का आंकड़ा 29,500 के पार पहुंच गया। मणिपुर में सोमवार को 18 नए पॉजिटिव मामलों के साथ कोविड-19 के सक्रिय मरीजों की संख्या बढ़कर 103 हो गई। नए मामलों में चार हवाई यात्री शामिल थे। ताजा जानकारी के मुताबिक, 11 अप्रैल को 1,618 लोगों को कोविड की वैक्सीन लगाई गई। इस प्रकार, राज्य में कुल 94,566 लोगों को कोविड-19 वैक्सीन लगाई जा चुकी है। इनमें, राज्य के 31,976 स्वास्थ्य कर्मचारियों का टीकाकरण शामिल है।
मेघालयः देश के दूसरे राज्यों की तुलना में मेघालय में कोविड-19 वैक्सीन की कोई कमी नहीं है। ताजा स्थिति रिपोर्ट के मुताबिक, राज्य सरकार को 8 अप्रैल तक कोविशील्ड की 2,91,860 खुराक मिल चुकी हैं। उसे 12 जनवरी को 35,000 खुराक मिलीं, उसके बाद 20 जनवरी को 34,000 खुराक मिली थीं। 1,30,500 और 69,970 टीकों की दो नई खेप क्रमशः 11 फरवरी और 3 मार्च को मिली थीं। 5 अप्रैल को 22,390 टीकों की आखिरी खेप मिली थी। 8 अप्रैल को वैक्सीन का नुकसान 3 प्रतिशत के स्तर पर था।
सिक्किमः सिक्किम में पिछले 24 घंटों में कोरोना वायरस के पांच नए मामले सामने आने के साथ राज्य में कोविड-19 के पुष्ट मामलों की कुल संख्या बढ़कर 6,410 हो गई। वर्तमान में सिक्किम में कोरोना के कुल 161 सक्रिय मामले हैं। इसके अलावा, सिक्किम में 1,383 लोगों को कोविड का टीका लगाया गया था। 1,00,656 लोगों को टीके की पहली खुराक और 16,810 लोगों को दूसरी खुराक लगाई जा चुकी है। सिक्किम में अभी तक कुल 1,17,466 लोगों का कोविड टीकाकरण किया जा चुका है। सप्ताहांत में गैर आवश्यक दुकानें बंद रहीं, एक समय में भीड़ को 50 लोगों तक सीमित कर दिया गया है। राज्य ने एक नई अधिसूचना जारी की है।
नागालैंडः नागालैंड में सोमवार को कोविड-19 के 11 नए मामले दर्ज किए गए। सक्रिय मामले 167 के स्तर पर हैं, वहीं कुल पॉजिटिव मामले बढ़कर 12,416 हो गए। सचिवालय कर्मचारियों को टीकाकरण की सुविधा देने के लिए नागालैंड सिविल सचिवालय में एक कोविड वैक्सीन केन्द्र बनाया गया है। सीवीसी सुबह 9.30 बजे से शाम 4 बजे तक संचालित होगा।